OpenLLM-France/wikimedia huggingface dataset:
# Telmatoscopus arnaudi

Telmatoscopus arnaudi és una espècie d'insecte dípter pertanyent a la família dels psicòdids que es troba a Nord-amèrica: Califòrnia els (Estats Units).

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Quate, L.W., 1955. A revision of the Psychodidae (Diptera) in America, north of Mexico. University of California Publications in Entomology. 10:103-273.
* 1 2 Catalogue of Life (anglès)
* ↑ uBio (anglès)
* ↑ Flyfishing Entomology - North American Aquatic True Flies (anglès)
* ↑ Global Species Arxivat 2016-03-04 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* ION (anglès)
# Tabús (programa de televisió)

Tabús és un programa d'entreteniment de TV3 i El Terrat presentat per l'actor David Verdaguer que té per objectiu donar visibilitat a col·lectius que conviuen amb grans tabús, per tal de trencar-los. David Verdaguer comença cada capítol amb la frase "és un programa on riurem amb persones de qui no hauríem de riure"
El març del 2020, durant la pandèmia mundial per coronavirus, es va estrenar la primera temporada a TV3, que consta d'un total de nou capítols diferents d'aproximadament una hora de duració.

## Desenvolupament i funcionament del programa

A cada capítol, el conductor del programa convida els protagonistes, que solen ser entre quatre o cinc, durant una setmana a una masia de l'Empordà. Durant aquest període, els protagonistes expliquen experiències i vivències, algunes de les quals molt personals, i manifesten també com són tractats o percebuts per la societat.
L'actor David Verdaguer, juntament amb l'equip de guionistes del programa, acabada la setmana de convivència, escriu i presenta un monòleg en clau humorística, amb la presència d'un públic i dels protagonistes d'aquell monòleg a la sala La Paloma de Barcelona.
Les imatges d'aquest monòleg i les de la masia, es van alternant al llarg del programa combinant l'humor i l'empatia humana.

## Temporades i capítols
### Primera temporada (2020)

| Data d'emissió | Tabú/nom del capítol | Durada | Protagonistes | Audiència | Audiència |
| Data d'emissió | Tabú/nom del capítol | Durada | Protagonistes | Espectadors | Quota |
| 15 d'abril de 2020 | Ceguesa | 1 hora 10 min. | Maria, Pep, Mercedes i Gabriel | 612.000 | 23,3% |
| 22 d'abril de 2020 | Malalties terminals | 1 hora 3 min. | Joan, Sílvia, Pau i Amàlia | 490.000 | 18,5% |
| 29 d'abril de 2020 | Diversitat funcional | 1 hora 4 min. | Isabel, Enric, Marisé i Rubén | | |
| 6 de maig de 2020 | Pobresa | 1 hora 3 min. | Joan, Omar, Pilar i Guillem | | |
| 13 de maig de 2020 | Ètnies | 1 hora 2 min. | Bilal, Coumba, Ramia, Santosh i Yutong | 462.000 | 17,8% |
| 20 de maig de 2020 | Trastorns mentals | 1 hora 4 min. | Arturo, Niobe, Xavier i Marina | 394.000 | 14,8% |
| 27 de maig de 2020 | Obesitat | 1 hora 3 min. | Thaís, David, Mar i Albert | | |
| 3 de juny de 2020 | LGTBI | 1 hora 4 min. | Silvia, Franciscu, Iolanda, Gorka i Rosa | | |
| 10 de juny de 2020 | Extra Tabús | 1 hora | Escenes inèdites amb l'aparició de tots/es | | |

## Referències

* 1 2 «Informació sobre les audiències de TV3 del dimecres 15 d'abril», 16-04-2020. [Consulta: 14 novembre 2020].
* 1 2 «Informació sobre les audiències de TV3 del dimecres 22 d'abril», 23-04-2020. [Consulta: 14 novembre 2020].
* 1 2 «TV3, líder de dimecres, amb una quota del 15,1%, amb els telenotícies i "Tabús", entre els més vistos», 14-05-2020. [Consulta: 14 novembre 2020].
* 1 2 «Els "Telenotícies", "Tabús", "Cuines" i "Planta baixa", fan líder de dimecres TV3, amb un 15,6% de quota», 21-05-2020. [Consulta: 14 novembre 2020].
# Tac (construcció)

Un tac o soquet és un component utilitzat per assegurar un cargol en un element estructural com poden ser una paret, un plafó, un moble, etc.. Hi ha diverses menes de tacs, cadascun amb un ús específic.
El material del tac varia segons el seu ús, n'hi ha de plàstic i de metall.

## Ús

Per l'ús a la llar, cal fer un forat amb el trepant abans d'introduir-hi el tac per rebre un cargol, en general per a fixar un objecte a una paret. El diàmetre de la broca ha de ser igual al del tac. Cal emprar el valor numèric que s'indica sobre el tac. En general, cal perforar només la longitud del tac, i fer-ho és aconsellable pintar una marca sobre la broca, finalment, cal empènyer el tac fins arran de la superfície frontal del forat. Per fixacions damunt rajoles o manises, cal emprar un tac de tefló. Aquests tacs, que es reconeixen pel característic color blanc, són gairebé massissos i venen amb una anella, de diàmetre superior a la resta del tac, situada just a la vora de l'obertura. Aquesta anella, junt amb la major expansió que realitzen aquests tacs, evita que el tac penetri dins la manisa i un cop clavat el cargol, subjecti correctament.

## Tac d'expansió

Una forma especial de fixació molt segura, és el tac d'expansió (per pressió de cargol), que es colla en el ciment, maó, guix, elements constructius, etc. Es fan servir sobretot per a la fixació permanent a les parets d'un edifici de qualsevol tipus d'objectes, mitjançant ganxos, etc

## Tac químic

Per a alguns usos, pot ser necessari l'ús d'un tac químic (sobretot en materials buits). Primer es fa el forat amb una broca. Després d'una neteja completa de tota la resta de pols, amb un aspirador (o bufador pneumàtic si és possible), s'insereix el crivell a l'orifici i tot seguit s'injecta dins del crivell la massilla de dos components que es subministren en una xeringa doble per a una mescla correcta en el moment de la utilització. S'introdueix la vareta roscada en el crivell amb la massilla. Cal anar de pressa, ja que la barreja amb què s'ha omplert el crivell s'endureix en qüestió de minuts.

## Vegeu també

* Clavilla (fusteria)
* Metre de fuster
* Tac químic

## Referències

* ↑ Entrada al DCVB

## Enllaços externs

* «Tac químic». Cerca google.
* Tacs-químics Arxivat 2011-03-08 a Wayback Machine.
Viccionari
* Patex Arxivat 2011-07-26 a Wayback Machine.
# Tercilhac e Sent Paul

Tercilhac (en francès Tercillat) és una localitat i comuna de França, a la regió de la Nova Aquitània, departament de la Cruesa. La seva població al cens de 1999 era de 200 habitants. Està integrada a la Communauté de communes de la Petite Cruesa.

## Demografia

Evolució demogràfica :
| 1968 | 1975 | 1982 | 1990 | 1999 |
| 322 | 279 | 225 | 206 | 200 |

## Administració

Llista d'alcaldes :
| Període | Identitat | Partit |
| 2001-2008 | Raymond Desjobert | |
| 2008- | Colette Streicher-Trigoust | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Test i svenska för universitets- och högskolestudier

L'examen TISUS (Test i svenska för universitets- och högskolestudier, o Prova de suec per a estudis universitaris) és una prova oficial de competència lingüística en l'idioma suec, necessària per als estudiants que volen entrar en universitats sueques.
La prova es compon de tres parts. Dues parts són escrites; una posa a prova la comprensió lectora i l'altra posa a prova la producció escrita. La tercera part, que posa a prova la comunicació verbal, consisteix en una entrevista.
Hi ha dos resultats possibles: aprovat o no aprovat. L'examen s'ha de fer habitualment a Suècia, i si es vol fer a l'estranger cal posar-se en contacte amb l'ambaixada de Suècia.

## Vegeu també

* Swedex

## Enllaços externs

* TISUS
# Tatjana Pavlovna Ehrenfest

Tatjana Pavlovna Ehrenfest, posteriorment van Aardenne-Ehrenfest, (Viena, 28 d'octubre de 1905 – Dordrecht, 29 de novembre de 1984) fou una matemàtica neerlandesa. Era filla de Paul Ehrenfest (1880-1933) i Tatiana Afanàssieva (1876-1964).
Tatjana Ehrenfest va néixer a Viena i va passar la seva infància a Sant Petersburg. El 1912 els Ehrenfests es van traslladar a Leiden, on el seu pare va succeir Hendrik Lorentz com a professor a la Universitat de Leiden. Fins a 1917 va ser escolaritzada a casa, després va assistir al Gimnàs de Leiden i va passar els exàmens finals el 1922. Va estudiar matemàtiques i física a la Universitat de Leiden. El 1928 va anar a Göttingen, on va estudiar amb Harald Bohr i Max Born. El 8 de desembre de 1931 va obtenir el seu doctorat. a Leiden.Després d'això, mai no va treballar i, en particular, mai no va ocupar cap càrrec acadèmic.
Sota el seu nom de casada, Tanja van Aardenne-Ehrenfest, és coneguda per les seves contribucions a les seqüències de De Bruijn, el teorema de la discrepància i el teorema de BEST.

## Referències

* ^ Oppervlakken met scharen van gesloten geodetische lijnen, tesi, Leiden, 1931.
* ^ Nicolaas de Bruijn1N.G. de Bruijn, In memoriam T. van Aardenne-Ehrenfest, 1905–1984, Nieuw Archief voor Wiskunde (4), Vol.3, (1985) 235–236.
* ^ Eric W. Weisstein. Discrepancy Theorem. De MathWorld – Un recurs web de Wolfram.
# Technogym

Technogym és una empresa italiana que fabrica equips per a fitness. Va ser fundada el 20 d'octubre de 1983 a un garatge de Cesena, pel seu actual president Nerio Alessandri. Technogym és capdavantera a Itàlia i al món en el seu sector.

## L'empresa

Technogym, que actualment té seu a Cesena, té una plantilla d'aproximadament 1.400 empleats, incloent 600 a l'estranger, amb una edat mitjana de 33 anys. Fora de les fronteres nacionals té 12 sucursals, repartides en tres continents: Europa, Amèrica i Àsia. Al voltant del 85% de la producció s'exporta a 100 països de tot el món. Segons el lloc web oficial han equipat més de 35.000 instal·lacions esportives al món i prop de 20.000 habitatges privats.
Va ser proveïdor oficial en els Jocs Olímpics de Sydney 2000, Jocs Paralímpics de Sydney 2000, Jocs Olímpics d'Atenes 2004, Jocs Olímpics de Torí 2006, Jocs Paralímpics de Torí 2006, Jocs Asiàtics de 2006, Jocs Panamericans Guadalajara 2011 i Jocs Olímpics de Pequín 2008

## Referències

* ↑ «La Technogym si prepara al trasferimento nella nuova sede di via Calcinaro - Corriere Cesenate».

## Enllaços externs

* Web oficial technogym.com
* Nerio Alessandri Arxivat 2018-10-29 a Wayback Machine.
# Tekolďany

Tekolďany és un poble i municipi d'Eslovàquia que es troba a la regió de Trnava, a l'oest del país. El 2023 tenia 114 habitants.

## Història

La primera menció escrita de la vila es remunta al 1310.

## Referències

* ↑ «Trnavský kraj (Slovakia): Districts, Towns and Municipalities» (en anglès), 12 abril 2024. [Consulta: 23 juny 2024].
# Tel-Abib

Tel-Abib (en hebreu תֵּל־אָבִיב, en grec Μετέωρος, en llatí Acervum Novarum Frugum) era una ciutat prop de Babilònia i no llunyana del riu Quebar. Avuí es desconeix amb exactitud el seu emplaçament, però sembla prou clar que es tracti de la ciutat que en la llengua arcàdica es deia תִל אָבוּבִי (til abubi). La ciutat és citada pel profeta Ezequiel 3, 15.

## Referències

* ↑ Lockward, A. «Tel-Abib». A: Gran Diccionario Enciclopédico de la Biblia (en castellà). 2a edició. Viladecavalls (Barcelona): Clie, 2013, p. 2437.
* ↑ Boadt, Lawrence. «Ezekiel». A: The New Jerome Biblical Commentary (en anglés). Englewood Cliffs (New Jersey): Prentice Hall, 1990, p. 311.
# Tim Buckley

Timothy Charles Buckley III ò simplement Tim Buckley (14 de febrer de 1947 – 29 de juny del 1975) va ser un músic estatunidenc de rock d'avantguarda, amb influències de jazz, psicodèlia, funk i soul. La seva carrera va ser curta, entre finals dels anys 60 i els primers anys 70. La veu de Buckley arribava a abastar tres octaves i mitja. El seu talent amb la veu està palès en àlbums com Goodbye and Hello (1967), Lorca (1970) i Starsailor (1970). Es va casar amb Mari Guibert, amb la qual va tenir un fill, Jeff Buckley, conegut també pel seu ampli rang vocal, que va morir el 1997.

## Discografia

* Tim Buckley (Asylum, 1966)
* Goodbye and Hello (Asylum, 1967)
* Happy Sad (Asylum, 1969)
* Blue Afternoon (Straight, 1970)
* Lorca (Asylum/Elektra, 1970)
* Starsailor (Rhino, 1970)
* Greetings from L.A. (Rhino, 1972)
* Sefronia (Manifesto, 1973)
* Look at the Fool (Manifesto, 1974)
* Dream Letter: Live in London 1968 (Rhino, 1990)
* Peel Sessions (1991)
* Live at the Troubadour 1969 (Rhino, 1994). Disc en directe.
* Once I Was (Varese, 1999). Disc en directe.
* Works in Progress (Rhino, 1999). Recopilatori.
* Copenhagen Tapes (2000). Disc en directe..
* Morning Glory: The Tim Buckley Anthology (Rhino, 2001). Doble CD recopilatori.
# Thomasomys baeops

Thomasomys baeops és una espècie de mamífer rosegador de la família dels cricètids. Viu a altituds d'entre 1.300 i 3.800 msnm a Colòmbia, l'Equador i el nord del Perú. S'alimenta de llavors i insectes. El seu hàbitat natural són els boscos de diferents tipus. Està amenaçat per la desforestació, la fragmentació del seu medi i l'expansió de l'agricultura.

## Referències

* ↑ Pacheco, V. Thomasomys baeops. UICN 2016. Llista Vermella d'espècies amenaçades de la UICN, edició 2016, consultada el 2 maig 2017.
# Sunbuliyya

Sunbuliyya (turc Sunbüliyye) fou una confraria mística sorgida dels Khalwatiyya que va sorgir i es va desenvolupar a l'Imperi Otomà a partir del final del segle xv. Fou fundada per Yusuf Sinan ibn Ali ibn Kaya Bey, de malnom Sunbul Sinan o Sunbul Efendi, nascut vers 1475 i mort el 1529.

## Bibliografia

* Enciclopèdia de l'Islam, IX, pàgs 911 i 912.
# Thomas Baines

John Thomas Baines va ser un artista i explorador anglès de les colònies britàniques de Sud-àfrica i Austràlia, nascut el 27 de novembre de 1820 i mort el 8 de maig de 1875.
Nascut a King's Lynn, a Norfolk, Regne Unit, Baines va rebre formació pictòrica com a aprenent des d'una edat molt primerenca. Als 22 anys va deixar Anglaterra i va marxar a Sud-àfrica; va treballar un temps a Cape Town com a artista escènic i pintor de retrats, i com a artista oficial de guerra per a l'exèrcit britànic durant l'anomenada Vuitena Guerra de la Frontera. Baines avui dia és conegut especialment per les seves pintures i esbossos plens de detall, que ofereixen un punt de vista únic de la vida colonial a l'Àfrica meridional.

## Referències

* ↑ «Thomas Baines». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].
# Terror (grup musical)

Terror és un grup estatunidenc de hardcore de Los Angeles format el 2002. És conegut com un dels grups més influents del beatdown hardcore i és considerat «una institució dins del seu gènere». El seu àlbum debut One with the Underdogs va vendre més de 40.000 còpies. Ha fet gires per Europa, Austràlia i Nova Zelanda, Japó, Corea, Mèxic i Amèrica del Sud.
Abans de Terror, el vocalista Scott Vogel va formar part de grups com Slugfest, Despair i Buried Alive. Vogel és àmpliament conegut a l'escena no només pels seus esforços per mantenir el hardcore «pur» i «divertit», sinó per les seves bromes dalt de l'escenari, conegudes col·loquialment com vogelisms. Terror va participar en els dos primers anys de la gira Sounds of the Underground. El setè àlbum de Terror, Total Retaliation, es va publicar el 2018.

## Discografia
### Àlbums d'estudi

| Any | Àlbum | Segell |
| 2004 | One with the Underdogs | Trustkill |
| 2006 | Always the Hard Way | Trustkill |
| 2008 | The Damned, the Shamed | Century Media |
| 2010 | Keepers of the Faith | Century Media |
| 2013 | Live by the Code | Victory |
| 2015 | The 25th Hour | Victory |
| 2018 | Total Retaliation | Pure Noise |
| 2022 | Pain into Power | Pure Noise |

### Àlbums en directe

| Any | Àlbum | Segell |
| 2003 | Life & Death | Bridge 9 |
| 2006 | The Living Proof | Trustkill |
| 2008 | CBGB OMFUG Masters: Live June 10, 2004 The Bowery Collection | Street King |
| 2010 | No Regrets, No Shame | Bridge 9 |
| 2014 | Live in Seattle | Reaper |

### Àlbums recopilatoris

| Any | Àlbum | Segell |
| 2008 | Forever Crossing the Line | Trustkill |
| 2021 | Trapped in a World | Good Fight |

### Maquetes

| Any | Àlbum | Segell |
| 2002 | 4 Song Demo | D.I.Y. |
| 2002 | Don't Need Your Help | Take Over / Old Guard |

### EP

| Any | Àlbum | Segell |
| 2003 | Lowest of the Low | Bridge 9 |
| 2007 | Rhythm Amongst the Chaos | Reaper |
| 2010 | "Keepers of the Faith" (7" single) | Reaper |
| 2012 | Hard Lessons/Only the Devil Knows | Reaper |
| 2017 | The Walls Will Fall | Pure Noise |
| 2020 | Sink to the Hell | War Records |

#### EP compartits

| Any | Àlbum | Segell |
| 2003 | Three Way Split (amb The Promise i Plan of Attack) | Organized Crime |
| 2004 | Dead Man's Hand Vol. 2 (amb Ringworm) | Deathwish Inc. |

## Referències

* ↑ Breihan, Tom. «Stream Terror's Brutally Satisfying New Album Pain Into Power». Stereogum. Stereogum Media, May 6, 2022. [Consulta: 9 maig 2022].
* ↑ Band bio Arxivat December 30, 2008, a Wayback Machine. Trustkill website
* ↑ Julien, Alexandre. «Structure Records Interview» (en anglès americà). Abridged Pause Blog, September 8, 2011. Arxivat de l'original el February 23, 2017. [Consulta: September 12, 2020].
* ↑ «Terror Announce Tour With UK Dates». Metalreport.co.uk, September 2, 2018.
* ↑ Bellino, Vince. «Full Album Stream: Terror – "Trapped in a World"». Decibel. Red Flag Media, March 2, 2021. [Consulta: 9 maig 2022].
* ↑ Lagarda, Beto. «Terror - Trapped in a World» (en castellà). Science of Noise, 17-03-2021. [Consulta: 8 gener 2023].
# ThreadX

ThreadX és un sistema operatiu de temps real, desenvolupat i comercialitzat per l'empresa Express Logic. Altres sistemes operatius de temps real són, per exemple, VxWorks, Nucleus RTOS, OSE, QNX, etc. L'autor original de Threadx és William Lamie, que a més també és el president i cap executiu d'Express Logic. El ThreadX es distribueix utilitzant un model en què el codi font i les llicencies són lliures de pagament.
El ThreadX té la majoria de característiques generals dels sistemes operatius de temps real: utilitza un nucli multitasca i preemptiu, proporciona resposta ràpida a interrupcions, comunicació entre fils d'execució, capacitat d'exclusió mútua, notificació d'esdeveniments, i facilitats per a la sincronització de fils d'execució.
Algunes de les característiques principals de ThreadX són l'herència de prioritat, la possibilitat d'establir un llindar de preempció, la gestió eficient de temporitzadors, i la seva mida reduïda.
ThreadX s'utilitza generalment en sistemes incrustats i pot córrer en molts processadors diferents, ja siguin d'arquitectura CISC, RISC, o bé processador de senyals digitals. Molts productes d'electrònica de consum utilitzen ThreadX, per exemple moltes impressores de Hewlett Packard.
Diverses empreses proporcionen programari de desenvolupament. Els entorns més coneguts són Wind River Workbench, ARM RealView, Green Hills Software MULTI, Metrowerks Code Warrior, IAR C-SPY, Lauterbach TRACE32 i visionCLICK.

## Referències

* Pàgina de l'empresa Express Logic (anglès)
* Informació de ThreadX a la pàgina d'Express Logic (anglès)
# Three Coins in the Fountain

Three Coins in the Fountain és una pel·lícula estatunidenca dirigida per Jean Negulesco, estrenada el 1954.

## Argument

Tres secretaries nord-americanes troben l'amor a la Ciutat Eterna: la primera (J. Peters) amb un col·lega casat, la segona (M. McNamara) amb un príncep, la tercera (D. McGuire) conquista qui els dona feina. Va ser un dels grans èxits dels anys 50. D'una novel·la de John H. Secondari.

## Repartiment

* Clifton Webb: John Frederick Shadwell
* Dorothy McGuire: Miss Frances
* Jean Peters: Anita Hutchins
* Louis Jourdan: Príncep Dino di Cessi
* Maggie McNamara: Maria Williams
* Rossano Brazzi: Georgio Bianchi
* Cathleen Nesbitt: La Princesa

## Premis i nominacions
### Premis

* 1955. Oscar a la millor fotografia per Milton R. Krasner
* 1955. Oscar a la millor cançó original per Jule Styne (música) i Sammy Cahn (lletra) per la cançó "Three Coins in the Fountain"

### Nominacions

* 1955. Oscar a la millor pel·lícula

## Referències

* ↑ «Thre coins in the fountain». The New York Times.
# Tetiana Riabtxenko

Tetiana Riabtxenko (en ucraïnès Тетяна Рябченко) (28 d'agost de 1989) és una ciclista ucraïnesa, professional des del 2009 i actualment a l'equip Lensworld-Kuota. Ha aconseguit diferents campionats nacionals, tant en ruta com en contrarellotge.

## Palmarès

* 2011
** Campiona d'Ucraïna en ruta
* 2013
** 1a al Tour of Chongming Island World Cup
** 1a al Tour del Charente Marítim i vencedor d'una etapa
* 2014
** Campiona d'Ucraïna en ruta
** Campiona d'Ucraïna en contrarellotge
* 2015
** Campiona d'Ucraïna en ruta
* 2016
** 1a al Horizon Park Women Challenge

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Tom Pryce

Tom Pryce va ser un pilot de curses automobilístiques gal·lès que va arribar a disputar curses de Fórmula 1.
Va néixer l'11 de juny del 1949 a Ruthin, Gal·les i va morir el 5 de març del 1977 en un accident quan disputava el GP de Sud-àfrica al circuit de Kyalami.

## A la F1

Tom Pryce va debutar a la cinquena cursa de la temporada 1974 (la 25a temporada de la història) del campionat del món de la Fórmula 1, disputant el 12 de maig del 1974 el GP de Bèlgica al circuit de Nivelles.
Va participar en un total de quaranta-dues curses puntuables pel campionat de la F1, disputades en quatre temporades consecutives (1974-1977) aconseguint dos podis(tercer lloc) com millor classificació en una cursa i assolí dinou punts pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 1974 | Token Racing | Token | Cosworth | ARG | BRA | SUD | ESP | BEL Ret | MON | SUE | | | | | | | | | | | 18è | 1 |
| 1974 | UOP Shadow Racing Team | Shadow | Cosworth | | | | | | | | HOL Ret | FRA Ret | GBR 8 | ALE 6 | AUT Ret | ITA 10 | CAN Ret | USA NC | | | 18è | 1 |
| 1975 | UOP Shadow Racing Team | Shadow | Cosworth | ARG 12 | BRA Ret | | | | | | | | | | | | | | | | 10è | 8 |
| 1975 | UOP Shadow Racing Team | Shadow | Cosworth | | | SUD 9 | ESP Ret | MON Ret | BEL 6 | SUE Ret | HOL 6 | FRA Ret | GBR Ret | ALE 4 | AUT 3 | ITA 6 | USA NC | | | | 10è | 8 |
| 1976 | Shadow Racing Team | Shadow | Cosworth | BRA 3 | SUD 7 | O.USA Ret | ESP 8 | BEL 10 | MON 7 | SUE 9 | FRA 8 | GBR 4 | ALE 8 | AUT Ret | | | | | | | 12è | 10 |
| 1976 | Shadow Racing Team | Shadow | Cosworth | | | | | | | | | | | | HOL 4 | ITA 8 | CAN 11 | USA Ret | JAP Ret | | 12è | 10 |
| 1977 | Shadow Racing Team | Shadow | Cosworth | ARG NC | | SUD MORT | O.USA | ESP | MON | BEL | SUE | FRA | GBR | ALE | AUT | HOL | ITA | USA | CAN | JPN | - | 0 |
| 1977 | Shadow Racing Team | Shadow | Cosworth | | BRA Ret | | | | | | | | | | | | | | | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 42 | 0 | 2 | 1 | 0 | 19 |

## Referències

* ↑ F1, STATS. «Tom PRYCE • STATS F1» (en francès). [Consulta: 28 febrer 2021].
* ↑ F1, STATS. «Tom PRYCE • STATS F1» (en francès). [Consulta: 28 febrer 2021].
# Tom Vilsack

Thomas James Vilsack (n. 13 de desembre, 1950 a Pittsburgh) és un polític estatunidenc, membre del Partit Demòcrata, i va ser el governador número 40 de l'Estat de Iowa. Actualment és Secretari d'Agricultura dels Estats Units. Va ser elegit per primera vegada el 1998 i re-electe per a un segon període de quatre anys el 2002. El 30 de novembre de 2006, va llançar formalment la seva candidatura per a la nominació per part del Partit Demòcrata per a les eleccions presidencials de 2008, però va deixar la carrera el 23 de febrer de 2007.

## Referències

* ↑ Vilsack Dropping Out Boston Globe.

## Enllaços externs

* Pàgina oficial del Secretari d'Agricultura dels Estats Units Arxivat 2010-07-19 a Wayback Machine.